
Text rozhodnutia
Súd: Krajský súd Bratislava Spisová značka: 5Sd/239/2014 Identifikačné číslo súdneho spisu: 1014201613 Dátum vydania rozhodnutia: 15. 03. 2017 Meno a priezvisko sudcu, VSÚ: JUDr. Milota Tóthová ECLI: ECLI:SK:KSBA:2017:1014201613.3 Uznesenie Krajský súd v Bratislave v právnej veci navrhovateľky W. Ď., H. N. XXXX/XX, Bratislava, proti odporkyni Sociálnej poisťovni ústredie, Ul. 29. augusta č. 8-10, Bratislava, o invalidný dôchodok, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľka svojím návrhom zo dňa 2.6.2014 žiadala preskúmať rozhodnutie odporkyne číslo XXX XXX XXXX X zo dňa 19.5.2014, ktorým odporkyňa zamietla žiadosť navrhovateľky o invalidný dôchodok zo dňa 8. apríla 2014 (miera poklesu schopnosti vykonávať zárobkovú činnosť bola stanovená na 20%). Návrhom zo dňa 10.3.2016 navrhovateľka žiadala preskúmať aj rozhodnutie číslo XXX XXX XXXX X zo dňa 29.2.2016, ktorým odporkyňa zmenila rozhodnutie číslo XXX XXX XXXX X zo dňa 19.5.2014 a zamietla žiadosť navrhovateľky o invalidný dôchodok zo dňa 89. apríla 2014 (miera poklesu schopnosti vykonávať zárobkovú činnosť bola stanovená na 30%). Prehlásením na pojednávaní dňa 15.3.2017 navrhovateľka vzala späť návrh zo dňa 2.6.2014 a zo dňa 10.3.2016 v celom rozsahu. Odporkyňa nemala námietky proti späťvzatiu návrhov. Súd podľa § 250d ods. 3 v spojení s § 250h ods. 2 a § 250l ods. 2 O.s.p. konanie zastavil O trovách konania súd rozhodol podľa § 246c a § 146 ods. 1 písm. c) O.s.p. V danom prípade súd postupoval podľa ustanovenia § 492 ods. 1 zákona č. 162/2015 Z.z., podľa ktorého konania podľa tretej hlavy piatej časti Občianskeho súdneho poriadku začaté predo dňom nadobudnutia účinnosti tohto zákona sa dokončia podľa doterajších predpisov. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2017:1014201613.3 (dáta aktuálne k 3. 11. 2026). Záväzné je znenie zverejnené súdom.




